L’Aliance culturèla arpitanna (ACA)  est un associacion et na fèdèracion entèrnacionâla qu’est étâye fondâye en 2004 a Losena (Suisse). Enqu’houé, l’associacion sè trôve a Siéz (Hiôta-Savouè) et pués a Rochetalyê (Lêre).

Histouère 
L’Aliance culturèla arpitanna est un’associacion politicament netra et confessionèlament endèpendenta qu’est étâye fondâye a Losena en 2004. Enqu’houé, la sièta de l’associacion sè trôve a Siéz en Hiôta-Savouè et pués a Sant-Etiève, u quartiér de Rochetalyê, dens lo dèpartament de Lêre. 

L’associacion s’est associyê en 2007 a l’èditor brussèllouès Casterman por la publicacion de « L’Afére Pecârd », un èpisode de los Aventures de Tintin, avouéc difèrentes variantes dialèctâles de l’arpetan utilisâyes selon los pèrsonâjos (savoyârd, liyonês, vôdouès, vâldoten), le tot ècrit dedens yéna grafia standardisâye, en l’ocurrence l’ortografia de rèference (OR-B) de Domenico Stich. 

Lo mémo an, la Radiô Arpitania est étâye fêta en Savouè per l’ACA. Ceta radiô ére la premiére radiô arpetana que fât na difusion que côvre l’ensemblo des tèrritouèros yô que l’arpetan est la lengoua du payis..

En septembro 2008, l’ACA ’l at d'étot èditâ « Lo Temps », lo 3 roman de l'ècriven vâldoten Floran Corradin.

En 2016, il est l’Aliance culturèla arpitanna que organise-pués la 37 Féta enternacionala de l'arpetan a Sant-Etiève.

Fins 
L’Aliance culturèla arpitanna sè balye por fin de promovêr des projèts culturèls liyês ux règ·ions de l’Arpetania et en particuliér la promocion de la lengoua historica de ceta règ·ion transnacionâla: l’arpetan.

L’ACA souhète rendre la lengoua visibla dessus l’èspâço public, et s’engage a promovêr l’idê de na ortografia codifiyê que lui sè assiurara pués na entèrcomprèhensibilitât a l’ècrit entre los difèrents dialèctâles de la zôna linguistica.

Publicacions 
Les publicacions de l’Aliance culturèla arpitanna sont:
 2007 - « L’Afére Pecârd » de Hergé;
 2008 - « Lo Temps » de Floran Corradin;
 2015 - « Los Noms de les Bétyes » de Nicolas Gey
 2016 - « Lo Panoramâ de vers Sant-(E)tiève » de Pierre Duplay

Galerie d’émâges

Lims de defôr 
 Lo seto vouèbe de l’Aliance culturèla arpitanna (ACA).
 Lo Barjacâjo des Arpetans.

Notes et rèferences

Notes

Rèferences 

Associacion ou ben organisacion d’Arpetania
Associacion ou ben organisacion en France
Associacion ou ben organisacion en Suisse
Associacion ou ben organisacion en Étalia